Pta-inwoners sonder krag ná substasie brandDie Mooikloof-substasie het vroegaand aan die brand geslaan (Foto: Verskaf( Dele van die ooste van Pretoria is Woensdag vroegaand in duisternis gedompel nadat ŉ reusebrand by die Mooikloof-substasie uitgebreek het. ŉ Werknemer van die stad het tydens die uitbreek van die brand geringe beserings opgedoen. Hy is na ŉ plaaslike hospitaal geneem vir mediese ondersoek. Volgens Hilgard Matthews, woordvoerder van die Stad Tshwane, is die omvang van die skade in hierdie stadium nog nie bekend nie. “Die prioriteit is nou om seker te maak dat die terrein veilig is vir die span om die nodige inspeksie te doen,” sê Matthews. Die gebiede wat geraak word sluit in Moreletapark, Pretoriuspark, Mooikloof, Olympus, Bosveld en ’n deel van Garsfontein. Volgens Matthews sal ŉ opdatering oor die kragsituasie Donderdag omstreeks 10:00 gegee word. #MooikloofSubstation Making sure fire does not flare up. pic.twitter.com/RYl525Yfzc — City of Tshwane (@CityTshwane) December 1, 2021